Document ID: /roh_data/filtered/fineweb-2-filterrobots_roh.jsonl.gz/67789

CR7 meglier ballapedist da l’onn
- Glindesdi, 23.10.2017, 22:16
Sco l'onn passà è Cristiano Ronaldo era vegnì elegì quest onn sco meglier ballapedist dal mund. Per il campiun d'Europa dal Portugal è quai gia la 5avla distincziun.
Da la gala da la Fifa, ch'è vegnida organisada per l'emprima giada a Londra, ha l'attatgader Cristiano Ronaldo gudagnà avant Lionel Messi da Barcelona e Neymar da Paris Saint Germain.
Tar las dunnas è la trofea ida a l'Ollandaisa Lieke Martens. Cun l'equipa naziunala ha Martens gudagnà la stad passada il campiunadi d'Europa en l'agen pajais e quai sco meglra giugadra dal turnier.
Sco meglier goli da l’onn è vegnì elegì Gian Luigi Buffon dad Juventus Turin.
RR novitads 23.00